tomron87/hebrew-wikipedia-sentences-corpus huggingface dataset:
בנוסף, סיפק לאוניברסיטת Bilgi באיסטנבול (טורקיה) שירותי ייעוץ אקדמי בכל הכרוך בבקרת איכות, שיפור תוכניות ומדיניות קבלת תלמידים.
במהלך שנות הוראתו יצר פרופ' סגל קורסים ותוכניות הוראה בנושאים כגון: עץ כחומר תרבותי, עיצוב וחברות קורסות ועוד.
בתחילת שנות האלפיים כיהן סגל בוועדת ההיגוי לתכנון במשרד התעשייה והמסחר, ובשנת 2005 כתב ופיתח תוכנית לאומית של מדיניות תכנון למגזר העיצוב בישראל, לבקשתו של מנכ"ל המשרד באותה תקופה, מר רענן דינור.
בשנת 2005 ייסד עם המעצב דוד גרוסמן את קהילת המעצבים הישראלית, ארגון מקצועי בו ראשי הארגון נבחרים על ידי החברים בו.
בשנים 2005–2007 כיהן כסגן נשיא ויו"ר של סניף המעצבים התעשייתיים.
על מנת להגביר את המודעות לעיצוב ולהביא לשיפור בתנאים בהם פועלים היוצרים, ייסד עם אוצר תחום העיצוב במוזיאון ישראל - אלכס וורד - את פורום העיצוב בירושלים, המשמש כפלטפורמה בינלאומית ליצירת שיח בנושאי עיצוב.
הפורום אירח ועידות בינלאומיות גדולות בהן לקחו חלק מרצים בעלי שם.
בשנת 2008 ייסד סגל את מרכז העיצוב בירושלים, ושימש כמנכ"ל עד לשנת 2010. במרכז פותחו תוכניות שנועדו לסייע לבוגרי המחלקות לעיצוב המבקשים להתמחות ולעסוק בתחום, וכן תוכניות שמטרתן יצירת אפשרויות לפיתוח עסקים ברי קיימא בתחום העיצוב בירושלים.
סגל כיהן כחבר בוועדות שיפוט בתחום העיצוב, ביניהן: הוועדה להענקת הפרס לאמנות ולעיצוב הפועלת מטעם משרד החינוך; הוועדה השופטת בתחרות עיצוב רהיטים, ועדת התחרות לעיצוב חלל ציבורי במרכז ירושלים וועדת הפרס לתחרות העיצוב התעשייתי של השנה (NID) בהודו.
כיום הוא חבר פאנל בוועדה מטעם משרד התעשייה ומסחר המעניקה מלגות עבור פרויקטים בתחום העיצוב, ובוועדת פרס 'אות העיצוב' המוענק כאות הערכה על מצוינות בעיצוב.
במקביל לקריירה האקדמית והעסקית הוציא לאור קני סגל ביחד עם עמיתו פרופ' יונתן ונטורה מגוון כתבי עת:
"מ-לוסי לחברתינו: פרספקטיבות חדשות בנוגע לעיצוב" אשר יצא לאור בשנת 2016.
"בקיצור, תולדות העיצוב" אשר יצא לאור בשנת 2019. הגיע למקום השלישי ברשימת רבי המכר לספרי עיון וזכה לסיקור נרחב בתוכניתם של פאולה וליאון ובכאן תרבות כמו גם בכתבה במדור העיצוב של ynet
Thinology – תערוכתו של רונן קדושין, שהוצגה בגלריית פריסקופ בתל אביב
Pgam – שעסקה במחשבת ישראל בתהליך העיצוב, והוצגה במכללת הדסה
תערוכת דוד המלך על ידי Scwebel במוזיאון שב-Yeshiva University בצ'לסי, ניו יורק
תערוכת שוובל, שהוצגה בבית האדום בירושלים בו הפך היקב הישן לגלריה, כך שהעלאת התערוכה הייתה כרוכה בעיצוב פנים, עיצוב גרפי ואוצרות
סגל יזם ופיתח את הרעיון, החזון והמשימה של שבוע העיצוב בירושלים ומרכז העיצוב בעיר, כמו גם תוכניות לתמיכה במעצבים צעירים המעוניינים להתמחות במקצוע, זאת על ידי מתן תמריצים שיאפשרו הקמת עסקים חדשים בתחום.
1997 – זוכה הפרס הראשון בתחרות הארצית של מעצבי הרהיטים בישראל – עבור עיצוב רהיטים באמצעות לייזר.
1998 – זוכה המלגה על שם פולנסקי ללומדים לקראת תואר שני – עבור Mopod, סטנדר נייד המיועד לשימוש על ידי ילדים בעלי נכויות.
2006 – העפיל לשלב הגמר בתחרות של קרן עדי – עבור חיים מודחים, עיצוב כיסא בהשראת טקסט שנכתב על ידי גרשום שלום.
אלן נידרי , הידוע יותר בשם הבמה שלו, קני ויליאמס הוא מתאבק סקוטי.
בנוסף לכך, הוא מופיע במספר ארגונים עצמאיים ברחבי בריטניה ובשאר אירופה כמו PROGRESS, Premier British Wrestling ו-British Championship Wrestling, אך ויליאמס זכה להכרה בעיקר בארגון ההיאבקות Insane Championship Wrestling, שבו זכה שלוש פעמים באליפות Zero-G של הארגון.
את הופעת הבכורה שלו בארגון ערך ב-25 במאי 2013 כשהתחרה בקרב זוגות על אליפות הזוגות, שבו ויליאמס והשותף שלו לקרב, כריס רמפייג' הפסידו.
שנתיים לאחר מכן, ויליאמס התחרה בקרב מרובע על האליפות במשקל פתוח של הארגון.
בקרב זה ויליאמס ניצח וזכה באליפות לאחר שגבר על דייבי בלייד, ליאם תומפסון ונועם דר.
ב-25 בינואר 2013 ויליאמס התחרה בקרב יחידים שבו הפסיד לאנדי ויילד.
ב-14 בנובמבר 2015 ויליאמס והשותף שלו, גראדו, זכו באליפות הזוגות.
ויליאמס ערך את הופעת הבכורה שלו בזירה ב-15 במאי בארגון ה-WWE במסגרת התוכנית 205 לייב.
הקרב שבו התחרה היה קרב מרובע שכלל את TJ פרקינס, קאליסטו וטיילר בייט.
בקרב זה בייט יצא עם ידו על העליונה.
יום לאחר מכן, התבשרה הידיעה שויליאמס ייקח חלק בטורניר אליפות בריטניה.
ב-15 ביוני ויליאמס הודח כבר בסיבוב הראשון על ידי דייב מסטיף.
ב-7 בנובמבר, ויליאמס ערך את הופעת הבכורה שלו בתוכנית NXT UK בהפסד לג'ורדן דבלין.
שבוע לאחר מכן, הוא חבר לשורות אמיר ג'ורדן בהפסדם לג'וסף קונרס וסקסון האקסלי.
ב-28 בנובמבר וב-12 בדצמבר, ויליאמס ואמיר ג'ורדן הפסידו לג'יימס דרייק וזאק גיבסון.
ב-2 בינואר 2019, ויליאמס ואמיר ג'ורדן הפסידו לפביאן אייכנר ומרסל ברטל.
שבוע לאחר מכן, ויליאמס וג'ורדן ניצחו בקרב זוגות את דן מולוני וג'יימי אחמד.
ב-13 במרץ, ויליאמס וג'ורדן רשמו ניצחון נוסף, הפעם על סקסון האקסלי וטייסון טי בון.
ב-3 באפריל, ויליאמס וג'ורדן ניצחו את פביאן אייכנר ומרסל ברטל.
ב-17 באפריל, ויליאמס וג'ורדן ניצחו את אלופי הזוגות של NXT UK, ג'יימס דרייק וזאק גיבסון, כתוצאה מספירת חוץ, בקרב שאינו היה על התואר.
ב-8 במאי, נועם דר הצטוות לשורות ויליאמס וביחד הם כשלו בניסיונם לזכות באליפות הזוגות של NXT UK לאחר שהפסידו לג'יימס דרייק וזאק גיבסון.
ב-19 ביוני, ויליאמס הפסיד בקרב יחידים לקסיוס אונו.
ב-24 ביולי, ויליאמס נוצח על ידי נועם דר.
ב-14 באוגוסט, ויליאמס נוצח על ידי טראוויס בנקס.
ב-28 באוגוסט, ויליאמס נוצח על ידי ג'ורדן דבלין.
ב-18 בספטמבר, ויליאמס הפסיד פעם נוספת, הפעם לג'וסף קונרס.
ב-10 באוקטובר, ויליאמס נוצח על ידי דייב מסטיף.
ב-19 במרץ 2020, ויליאמס הפסיד לקסיוס אונו.
ב-22 באוקטובר, ויליאמס הפסיד לטרנט סבן בתוצאה 2–1 והודח מאליפות גביע המורשת של NXT UK כבר בסיבוב הראשון.
ב-4 במרץ 2021, ויליאמס ואמיר ג'ורדן גברו על אשטון סמית' ואוליבר קרטר, כשכעבור שבוע הם ניצחו פעם נוספת, הפעם את פלאש מורגן ובסטר ומארק אנדרוז.
ב-15 באפריל, ויליאמס התמודד מול שותפו לשעבר, אמיר ג'ורדן, בקרב שבו ויליאמס ניצח.
ב-8 ביולי, ויליאמס ניצח את ניית'ן פרייזר.
ב-18 בנובמבר, ויליאמס גבר על סקסון האקסלי.
לעומת זאת, הוא הפסיד לאחרון ב-2 בדצמבר.
ב-17 בפברואר 2022, ויליאמס הפסיד לסם גראדוול; לאחר הקרב, ויליאמס שזעם על ההפסד, גזר את שיער ראשו של המנצח.
אליפות Zero-G של ICW (שלוש פעמים)
אליפות הזוגות של PBW (פעם אחת) - עם גראדו
קני הכריש היא סדרת הנפשה אמריקאית לילדים, מסוגת דרמה קומית וחינוך, אשר נוצרה על ידי ג'ק הובר.
הסדרה בוימה על ידי ג'ורג' אנגלברכט, ונכתבה על ידי ג'יי מרטל, פיליפ מורטון, דון וולס וטים היל.
הסדרה עוקבת אחר קאתי וקני, כריש טיגריס המחמד שלה, אשר בכל פרק עוברים ביחד הרפתקאות שונות.
הסדרה שודרה לראשונה בארצות הברית בערוץ NBC ובערוץ Discovery Family, החל מה-1 בנובמבר 2003 עד ה-19 בפברואר 2005. בישראל הסדרה שודרה לראשונה בדיבוב לעברית בערוץ לוגי בשנת 2005. לסדרה הופקו שתי עונות (בישראל הסדרה שודרה כעונה אחת) בעלות 26 פרקים כפולים באורך 22 דקות.
לפני שידור הסדרה, בסוף שנות התשעים, הופקה סדרת סרטים קצרים שהציגה את קני, אשר שודרה בין תוכניות טלוויזיה.
בסרטים הקצרים קני לא נראה מכיוון שהמצלמה הייתה מנקודות מבטו.
הסדרה עוקבת אחר ילדה בשם קאתי, אשר מאמצת כחיית מחמד את קני, כריש טיגריס.
במהלך הסדרה, קאתי וקני עוברים ביחד הרפתקאות שונות, ולומדים על עולם של הכרישים.
קני - כריש המחמד של קאתי מסוג כריש טיגריס.
קני התעייף מהחיים באוקיינוס ולכן הוא החליט לחיות ביבשה, אוכל כל דבר ואובססיבי לכלבי ים.
בשל אהבתה לכרישים, אימצה את קני.
קארל - אחיה הקטן של קאתי, בן שנה וחצי.
הוא חושב שקני הוא כלב.
גרייס - אמא של קאתי וקארל, ואשתו של פיטר.
פיטר - אבא של קאתי וקארל, ובעלה של גרייס.
אוסקר - חברה הטוב ביותר של קאתי.
מרטי הכלב - כלב המחמד של השכנים של קאתי.
משוחח עם קני ומייעץ לו.
הדיבוב העברי בוים על ידי נינה אמיר, והופק על ידי אלה אלדר.
שם הדמותמדבב/ת באנגליתמדבב/ת בעבריתקניג'ים קונרוילירון ברנסקאתיקלי ראבקהנעה קשפיצקיפיטרראסל הורטוןגלעד קלטרגרייסקרן קאלפהדר שחף-מעייןאוסקרניקולס קינגאיל כהןמרטי הכלברוב בארטלטיובל סגלברטון פלשטויאוליבר וימןדניאל מגוןמיירוןנון כהן
בגרסה העברית דיבבו גם אורנה כץ, הדר אמיר, עידו מוסרי, עמי מנדלמן, דור צויגנבום, מיכה אוזין סליאן, ניר רון, רונה בקרמן, טלי בן-יוסף ולימור שפירא.
קני דוטי הוא שחקן ובמאי אנגלי.
דוטי נולד בבארנסלי שבדרום יורקשייר.
הוא למד משחק בבית הספר גילדהול למוזיקה ודרמה.
ב-2015 החל דוטי לגלם את דמותו של סמל בילוש איידן הילי בסדרה "ורה" של רשת ITV בכיכובה של ברנדה בלתין.
ב-2013 הופיע דוטי בסיבוב הופעות בבריטניה במחזה "ללכת עד הסוף" מאת סיימון בופוי.
דוטי גילם את דמותו של גאז.
המחזה היה מועמד לפרס לורנס אוליבייה לקומדיה החדשה הטובה ביותר לשנת 2014.
ב-20 במאי 2006 התחתן דוטי עם השחקנית קרוליין קרבר.
קני לאלה הוא כדורגלן צרפתי המשחק בעמדת המגן הימני בברסט.
לאלה החל את הקריירה שלו בקבוצת חובבים בשם פריזיאן לפני שחתם בקבוצה חצי מקצועית בשם פריז בגיל 17. לפני שחתם בפריז, ליל, קן ו-ואלנסיין הביעו עניין בהחתמתו.
לאחר שתי עונות בקבוצת המחליפים של פריז, הוא התקדם בעונת 11–2010 לקבוצה הבוגרת.
לאלה רשם עונה מוצלחת, כשבמאזנו 33 הופעות, ואף נקשר למספר קבוצות מהליגה הצרפתית הבכירה, כשבראשן ואלנסיין, שהציעה לפריז 100 אלף אירו תמורות שירותיו.
אף על פי שדחתה את ההצעה הראשונית, ב-15 ביוני 2011, פריז הגיעה להסכמה עם ואלנסיין על העברתו של לאלה.
ב-6 בנובמבר 2011, לאלה ערך את הופעת הבכורה שלו בקבוצה בתיקו אחת נגד סטאד רן, כשעלה כמחליף.
ביוני 2017, לאלה חתם לשנתיים בשורות שטרסבורג.
והיה לשחקן הרכב לאורך שנותיו בקבוצה
ב-1 בפברואר 2021 חתם בשורות אולימפיאקוס
ב-10 בפברואר לאלה ערך את הופעת הבכורה שלו שפתח בהרכב בניצחון 2-1 נגד אריס סלוניקי
לאלה נולד בוילפינטה וגדל ברובע השמונה-עשר של פריז.
הוא ממוצא מרטיניק ויש לו שתי אחיות.
קני קריימר הוא סטנדאפיסט אמריקאי.
דמותו היוותה השראה לדמות קוזמו קריימר מן הסדרה "סיינפלד".
קריימר גדל ברובע הברונקס בניו יורק ונזרק מבית הספר בגיל 17. הוא יהודי במוצאו.
הוא מכר מגזינים, היה מנהל להקת רגאיי, והופיע באופן לא סדיר כסטנדאפיסט עד שנת 1981. בהמשך ולמשך מספר שנים נהג למכור בדיסקוטקים, תכשיטים זולים שהיו זורחים בחושך.
הוא התגורר במבנה "מנהטן פלאזה" בשכונת הל'ס קיטשן שבמנהטן, בו מתגוררים אמנים בדיור מסובסד, סמוך מאוד לחדרו של לארי דייוויד מיוצרי הסדרה "סיינפלד", והיו ביניהם יחסי ידידות.
דמותו היוותה השראה לדמות "קוזמו קריימר" שגולמה בסדרה סיינפלד על ידי מייקל ריצ'רדס.
דייוויד אמר שקני מעט אקסצנטרי והוא יהיה דמות מתאימה לסדרה.
חלק גדול ממאפייניו של קריימר המקורי כגון האובססיה לגולף, פירות, ג'קוזי, הוצאת פריטים מהמקרר, וחשיבה על רעיונות והמצאות מוזרים, נכנסו לסדרה בגילומו של ריצ'רדס.
מייקל ריצ'רדס העדיף לא להפגש עם קני כדי ללמוד את דמותו, והעדיף ליצור את דמותו ללא עזרה שכזו.
לכך ניתן ביטוי בסדרה סיינפלד, בעונה הרביעית שלה בפרק "הפיילוט".
במקור הייתה אמורה דמותו להיקרא בשם "קסלר" וכך גם נקראה הדמות בפרק הראשון של הסדרה, זאת עקב חששו של לארי דייוויד מכך שקני קריימר ינצל את השימוש בשמו בסדרה לצרכיו.
עם זאת, ג'רי סיינפלד חשב שהשם קריימר הוא נכס שחבל לוותר עליו.
קני קריימר החל להוביל סיורים בניו יורק בעקבות הסדרה בעת שזו שודרה, והמשיך בקיומם גם לאחר שירדה מן המסכים, תחת השמות "Kramer's Reality Tour" ו-"Kramer's Reality Road Show".
הסיורים מלווים באוטובוס עסקו במאחורי הקלעים של הסדרה.
פרודיה על סיורים אלה הוצגה בפרק "כיפות המאפין" בסיינפלד, בעת שקוזמו קריימר הוביל סיור באוטובוס שנקרא "The Peterman Reality Tour".
בעונה השלישית של ה-DVD של הסדרה סיינפלד, שולבה התוספת הדוקומנטרית "Kramer vs.
קריימר עבד ככתב בתוכנית Hard Copy שעסקה בעולם הבידור.
בשנת 1997 ניסה להיות מועמד המפלגה הדמוקרטית לראשות עיריית ניו יורק אך לא קיבל את המועמדות מטעמה.
בשנת 2001 לאחר פנייה אליו מצד המפלגה הליברטריאנית לרוץ לראשות עיריית ניו יורק הגיע קריימר למקום השביעי עם 1408 קולות.
בשנת 2013 הוא הוסמך לחתן זוגות בניו יורק.
קני לבנובסקי הוא כדורסלן עבר אמריקאי-ישראלי, בגובה 2.01 מטר, ששיחק בשנות השמונים בהפועל תל אביב ובנבחרת ישראל.
לבנובסקי נולד בעיר אויסטר ביי במדינת ניו יורק.
בקיץ 1981, אחרי שסיים את לימודיו במכללת מארשל במערב וירג'יניה, ניסה לבנובסקי להגיע ל-NBA, אך נפצע בברכו.
אריה דוידסקו, שאימן באותו זמן את הפועל תל אביב, זיהה את ההזדמנות, והחתים אותו בקבוצה.
ללבנובסקי בן ה-21, לא היה שום קשר לישראל וגם לא ליהדות, אבל הפועל הפגישה אותו עם משפחה ברעננה שנשאה את אותו השם.
במשרד הפנים טענו אנשי הקבוצה שקני קשור למשפחה, וכך הוא קיבל אזרחות ישראלית והפך למתאזרח.
בשלב מאוחר יותר הוא כבר התגייר כדת וכדין.
לבנובסקי הרשים כבר במשחק האימון הראשון שלו, כשקלע 41 נקודות בניצחון הפועל על נבחרת הקדטים.
לבנובסקי שיחק ארבע שנים במדים האדומים, והיה שותף לזכיית הקבוצה בגביע המדינה בשנת 1984, אם כי לא השתתף במשחק הגמר עקב פציעה.
לבנובסקי שותף בשלושה משחקים במדי הנבחרת.
בהמשך שיחק לבנובסקי במכבי ראשון לציון בליגה השנייה (1986), בקרית מוצקין (1989/90) וברמת השרון (1994/95) לפני שפרש.
סך הכל שיחק לבנובסקי 5 עונות בליגה הבכירה בישראל, בהן קלע 1317 נקודות בממוצע של 14.2 נקודות למשחק.
במהלך שהותו בישראל התחתן לבנובסקי עם ישראלית ולזוג נולדו שני בנים.
בנו הצעיר, שון לבנובסקי גם הוא כדורסלן.
כיום חי במרילנד, ארצות הברית.
קנת' רוברט "קני" סירס היה כדורסלן אמריקאי, אשר שיחק בליגת ה-NBA בין השנים 1955–1964. בעונות ו- נבחר להשתתף במשחק האולסטאר של ה-NBA כשחקן ניו יורק ניקס, וממוצעיו הכוללים לאורך 9 עונותיו בליגה הם 13.9 נקודות, 7.8 ריבאונדים ו-1.6 אסיסטים למשחק.
בשנת 1954 היה הכדורסלן הראשון אשר מופיע על שער השבועון ספורטס אילוסטרייטד.
סירס נולד וגדל בעיר ווטסונוויל אשר בקליפורניה, ובין השנים 1951–1955 למד באוניברסיטת סנטה קלרה אשר בעיר סנטה קלרה.
בעונתו הראשונה בקבוצת הכדורסל של האוניברסיטה קלע 7.0 נקודות למשחק, וסייע לקבוצה להעפיל לפיינל פור טורניר אליפות המכללות, לראשונה בתולדותיה.
במשחק חצי הגמר הובסו ה"ברונקוס" בתוצאה 55–74 מול אוניברסיטת קנזס, אשר המשיכה לזכייה באליפות המכללות בהובלתו של קלייד לאבלט.
בכל 3 העונות הבאות היה סירס הקלעי המוביל של קבוצתו עם ממוצע של 17.4 נקודות למשחק, ובשתיים מהן (1953 ו-1954) העפילו הברונקוס לשמינית גמר טורניר האליפות, תחת המאמן בוב פיריק.
בעונות 1953 ו-1955 זכה בתואר שחקן העונה של מחוז החוף המערבי (WCC).
בדראפט ה-NBA 1955 נבחר סירס על ידי ניו יורק ניקס בבחירה הרביעית, אחרי דיק ריקטס, מוריס סטוקס וג'ים לוסקוטוף.
ב-6 העונות הבאות היה אחד השחקנים המובילים של הניקס, לצד הארי גלאטין, קארל בראון, וילי נאולס וריצ'י גארין, ולאורך התקופה רשם ממוצעים של 16.8 נקודות ו-9.6 ריבאונדים למשחק.
בעונת נבחר להשתתף במשחק האולסטאר של ה-NBA, בפעם השנייה ברציפות, לאחר שקלע שיא קריירה של 21.0 נקודות למשחק והוביל את כל שחקני הליגה באחוזי קליעה מהשדה (49.0%).
בעונת 1961/1962 עבר לשחק בקבוצת "סן פרנסיסקו סיינטס" מ"ליגת הכדורסל האמריקאית" (ABL), אשר פעלה במשך כשנה וחצי בטרם התפרקה.
לקראת עונת חזר לשחק בניקס, אך כבר לאחר 23 משחקים הועבר לצד וילי נאולס בטרייד לסן פרנסיסקו ווריורס, בתמורה לטום גולה.
עד סיום העונה העוקבת שימש כשחקן ספסל עבור הווריורס, וקלע 4.8 נקודות בממוצע למשחק.
בפלייאוף הפסידה סן פרנסיסקו מול בוסטון סלטיקס בסדרת גמר הליגה (1–4), ומיד לאחר מכן פרש סירס ממשחק, בגיל 30.
ב-23 באפריל 2017 נפטר סירס בעיר מגוריו ווטסונוויל, בגיל 83.
קנת' קורנליוס "קני" תומאס הוא כדורסלן עבר אמריקאי, אשר שיחק בליגת ה-NBA בין השנים 1999–2010. ממוצעיו הכוללים לאורך 11 עונותיו ב-NBA הם 9.3 נקודות, 6.9 ריבאונדים ו-1.5 אסיסטים למשחק.
תומאס נולד באטלנטה שבג'ורג'יה, ובבגרותו למד ב"תיכון אלבקרקי" אשר באלבקרקי, ניו מקסיקו.
בעונתו האחרונה בקבוצת הכדורסל של תיכון אלבקרקי, הוביל אותה לזכייה באליפות התיכונים של ניו מקסיקו עם ממוצעים של 25.2 נקודות ו-16.9 ריבאונדים למשחק.
בין השנים 1995–1999 למד באוניברסיטת ניו מקסיקו, ובארבע עונותיו בקבוצת הכדורסל שלה קלע 15.7 נקודות והוריד 8.4 ריבאונדים בממוצע למשחק.
בכל ארבע העונות העפילה ניו מקסיקו לטורניר אליפות המכללות, ובכולן הודחה ממנו בסיבוב השני.
בעת סיום לימודיו ניצב במקום הראשון בתולדות הקבוצה בסך ריבאונדים בקריירה (1,032), ובמקום השני בנקודות (1,931, אחרי צ'ארלס סמית') ובחסימות (239, אחרי לוק לונגלי).
בדראפט ה-NBA 1999 נבחר תומאס בבחירה ה-22, על ידי יוסטון רוקטס.
לאחר שתי עונות סולידיות כשחקן ספסל, פרץ תומאס בעונת כשחקן חמישייה קבוע ביוסטון, והיה הקלעי השלישי של קבוצתו – אחרי סטיב פרנסיס וקטינו מובלי – עם ממוצע של 14.1 נקודות למשחק.
בדצמבר 2002, לאחר כשלוש עונות וחצי עם הרוקטס, הועבר תומאס לפילדלפיה 76' במסגרת טרייד בין שלוש קבוצות, בו הייתה מעורבת גם דנוור נאגטס.
בפלייאוף סייע לסיקסרס להעפיל לחצי גמר האזור המזרחי, עם ממוצעים של 10.6 נקודות ו-9.3 ריבאונדים למשחק ב-12 משחקי הפלייאוף.
בעונה העוקבת המשיך להציג יכולת טובה עם 13.6 נקודות ו-10.1 ריבאונדים למשחק, אך קבוצתו החמיצה את הפלייאוף, בין היתר בשל פציעה של כוכב הקבוצה אלן אייברסון.
במהלך עונת נשלח יחד עם קורליס ויליאמסון ובראיין סקינר בטרייד לסקרמנטו קינגס, בתמורה לכריס ובר ומאט בארנס.
עד לסיום אותה עונה קלע 14.5 נקודות ואסף 8.7 ריבאונדים בממוצע למשחק.
ב-4 עונותיו האחרונות בקריירה, 2007–2010, שותף תומאס ב-119 משחקים בלבד (מתוך 328) וקלע 3.4 נקודות בממוצע למשחק.
באוקטובר 2010 שוחרר מהקבוצה ופרש ממשחק, בגיל 32.
קנת' (קני נפתלי) רוזנברג הוא איש עסקים יהודי ישראלי-אמריקאי, תחום ההשקעות שלו הוא נדל"ן וחברות בתחום הטיפול הרפואי, הסיעודי והשיקומי ברחבי ארצות הברית.
מימן עבור בנו, אלי, את רכישת השליטה בחברת אל על.
רוזנברג בהכשרתו הוא טכנאי רפואי בתחום זה עבד החל משנת 1986. בשנת 1988 סיים לימודי תואר ראשון באמנות ובפסיכולוגיה בישיבה יוניברסיטי, ובשנת 1990 סיים תואר שני בבריאות הציבור באוניברסיטת קולומביה.
לאחר מכן עבד בבית אבות בן 200 מיטות כעוזר מנהל עד שנת 1995. בשנת 1995 רכש רוזנברג בית אבות קטן בדרום ברונקס שעמד לפני קריסה כלכלית.
לאחר שנה הוא הקים חברה שנקראה אחוזת ויליאמסברידג' בברונקס.
עם השנים רכש רוזנברג נכסים ובתי אבות נוספים וכיום הוא מחזיק ב-25 בתי אבות, שתי סוכנויות בריאות ביתיות ושירותי תחבורה רפואיים מרובים, מלונות ונדל"ן וכן חברת האמבולנסים מהגדולות בניו יורק Senior Care EMS.
בתי האבות שבהחזקתו נמצאים תחת חברת Centers Health Care.
רוזנברג עצמו משמש כמנכ"ל החברה.
הונו של רוזנברג מוערך בין 500 מיליון דולר למיליארד דולר.
רוזנברג הוא פרמדיק מתנדב בארגוני ההצלה והוא התגורר במונסי, ניו יורק.
רוזנברג נשוי והוא אביו של אלי רוזנברג וגיא רוזנברג.
במרץ 2021 עלה לישראל וקיבל אזרחות ישראלית.
בשנת 2020 עם מגפת הקורונה ומשבר התעופה שהתפתח בעקבותיה, נקשר שמו של רוזנברג ברכישת חברת אל על הישראלית מחברת כנפיים.
לפי הנטען, רוזנברג מעוניין להחזיק בשליטה לבד, והוא מעוניין להשלים את העסקה במזומן.
לצורך כך הקים רוזנברג את חברת כנפי נשרים תעופה, שכר משרד יחסי ציבור שיטפל בעניין ואת הראל לוקר ואת רואה החשבון ראם עמינח שהוא תת-אלוף במילואים, עורך דינו של רוזנברג הוא דודי תדמור ואיש הקשר בעסקה הוא ידידו עמיקם בן צבי, כל אלו פועלים לקידום העסקה מטעם רוזנברג.
בתחילת אוגוסט 2020 אישרה רשות החברות בישראל לרוזנברג להפוך לבעל השליטה בחברה.
בספטמבר 2020 עם הנפקתה של אלעל בבורסה מסתמן כי אלי רוזנברג הוא בעל המניות העיקרי המחזיק ב-42.89% ממניות אלעל.
כיוון שרוזנברג בעת המכירה לא היה אזרח ישראלי הוא רכש את אל על באמצעות בנו אלי רוזנברג שהוא אזרח ישראלי, אברך כולל ותלמיד ישיבה, המתגורר בשכונת רמת אשכול בירושלים.
בשנת 2023 פורסם כי הוגשה תביעה כנגד רוזנברג על שימוש בכספים ממשלתיים שיועדו למערכת בתי-האבות שבבעלותו לצורך רכישת חברת אל על.
חברת אל על אינה חלק מהליך זה.
קני סוויין הוא כדורגלן ומאמן עבר אנגלי, ששיחק בעמדת המגן ימני/חלוץ.
קני סוויין נולד בבריקנהד שבאנגליה בשנת 1952 והחל את הקריירה בוויקומב וונדררס.
בעונת 1973/74 עבר לצ'לסי והצליח לבסס את מעמדו בקבוצה רק לאחר שירדה לליגה השנייה בעונה אחר כך.
הוא הצליח לעלות ולרדת שוב בין הליגות.
לאחר מכן שיחק סוויין בקבוצה המצליחה אז אסטון וילה בדצמבר 1978. אומנם בשתי העונות הראשונות סיימו במקומות סבירים בליגה אך הם זכו בה במפתיע בעונת 1980/81. הצלחה זו הייתה אפילו יותר גדולה עם זכייה בעונה שלאחר מכן בגביע אירופה לאלופות הראשון והיחיד של המועדון.
סוויין עבר בגיל 30 באוקטובר 1982 לנוטינגהאם פורסט.
לפני הגעתו אליה הקבוצה הייתה בתקופה הטובה ביותר שלה אך איתו היא סיימה בראש הטבלה רק בעונת 1983/84, ובאותה עונה הגיעה לחצי גמר גביע אופ"א בו הודחה נגד אנדרלכט הבלגית.
ביולי 1985 סוויין בן ה-33 שיחק בפורטסמות' מהליגה השנייה וכמעט עלה איתה עם הפסד בפלייאוף בעונת 1985/86. הוא סיים את הקריירה בקרו אלכסנדרה מהמעמד הנמוך.
סוויין סייע גם בנבחרות עד גיל 18 ו-19 והיה חלק מצוות האימון במונדיאל עד גיל 20 בשנת 2009 שנערך במצרים.
קני הו (, ; נולד ב-29 בדצמבר 1959) הוא מעצב תלבושות ואופנה.
במרוצת השנים עבד הו לצד ידוענים רבים דוגמת הספייס גירלז, ג'ון גודמן, Girls Aloud והוסטלייף.
הו החל את לימודיו האקדמאים במכללה על שם דניאל סטיוארט, באדינבורו, סקוטלנד.
הו למד עיצוב תלבושות בבית הספר לאומנויות "וימבלדון" בלונדון, בירת הממלכה המאוחדת.
כשהיה עדיין בבית הספר, עיצב את התלבושות הראשונה שלו עבור הזמר דייוויד בואי.
לאחר שסיים את לימודיו בשנת 1996, התחיל הו לעבוד לצד הספייס גירלז כעוזר מלתחה בסרט הטלוויזיה אודותן, Spiceworld.
מאוחר יותר, מונה למעצב האישי של הלהקה.
הוא עיצב את כל תלבושותיהן בסיבוב ההופעות שלהן, "Spiceworld Tour".
בשנת 1999 עיצב יחד עם חברת הלהקה לשבר, ג'רי האליוול, את בגדיה בסיבוב ההופעות הראשון שלה.
לאחר שהלהקה התפרקה, עיצב כמה מהתלבושות הזכורות ביותר של ויקטוריה בקהאם, מלאני סי ואמה בנטון.
קנת' ארנולד צ'זני הוא זמר קאנטרי אמריקאי.
עם מכירות של 30 מיליון אלבומים ברחבי העולם, צ'זני הפך לאחד מאמני הקאנטרי המצליחים ביותר אי פעם.
אלבומו הראשון, In My Wildest Dreams, יצא בשנת 1994, ובעקבותיו הגיעו עוד 19 אלבומים.
משיריו יצאו 27 סינגלים שהגיעו למקומות גבוהים במצעד הבילבורד הוט 100.
צ'זני נולד ב-26 במרץ 1968 בנוקסוויל, טנסי, וגדל בלוטרל.
הוא בנם של דייוויד צ'זני, מורה בבית ספר יסודי, וקארן צ'נדלר, מעצבת שיער.
יש לו אחות צעירה בשם ג'ניפר צ'נדלר.
בשנת 1986 סיים את לימודיו בתיכון גיבס, שם שיחק בייסבול ופוטבול.
את הגיטרה הראשונה שלו קיבל כמתנה לחג המולד והחל ללמד את עצמו לנגן.
צ'זני למד פרסום באוניברסיטת מזרח טנסי, שם השתתף בתוכנית הבוגראס המקומית והיה חבר באחוות Lambda Chi Alpha.
במהלך לימודיו הקליט אלבום דמו בשם Good Old Boy At Heart, שמכר 1,000 עותקים ומימן רכישת גיטרה חדשה.
ב-1992 חתם צ'זני על חוזה כתיבה ב-Opryland Music Group לאחר הופעה מרשימה במבחן במה.
שנה לאחר מכן חתם בחברת Capricorn Records, שם הוציא את אלבומו הראשון In My Wildest Dreams.
ב-1995 עבר לחברת BNA Records, שם הוציא את האלבום All I Need to Know שהניב מספר סינגלים מצליחים, כולל "Fall in Love" שהגיע לטופ 10 במצעד שירי הקאנטרי.
במהלך הקריירה שלו, צ'זני עבר מהשפעות נאו-מסורתיות של מוזיקת קאנטרי לסגנון קליל יותר המשלב פופ וקאנטרי, שנודע כ-Gulf and Western.
אלבומו משנת 1999, Everywhere We Go, היה הראשון שהגיע למעמד פלטינה.
בשנת 2002 יצא אלבומו No Shoes, No Shirt, No Problems, שבו שירו המפורסם "The Good Stuff" שהוכרז כ"שיר השנה" של מגזין בילבורד.
צ'זני הקים את קרן Love for Love City לסיוע לנפגעי הוריקן אירמה, ותרם את כל הכנסות אלבומו Songs for the Saints לקרן זו.
בנוסף, תרם מטוס פרטי לשימוש במאמצי החילוץ לאחר הסופה.
בשנת 2005 נישא לשחקנית רנה זלווגר, אך הנישואים בוטלו כעבור ארבעה חודשים.
מאז 2012 הוא בזוגיות עם מרי נולאן.
צ'זני עוקב אחר תזונה מוקפדת ואינו אוכל פחמימות אחרי השעה 17:00.
צ'זני זכה ב-12 פרסי איגוד מוזיקת הקאנטרי, כולל ארבעה פרסים ל"אמן השנה", וכן ב-11 פרסי האקדמיה למוזיקת הקאנטרי, כולל ארבעה פרסי "אמן השנה" רצופים בין השנים 2005–2008. הוא גם היה מועמד לשישה פרסי גראמי.
קני נייה מרטאב (בסרבית: Кени није мртав; בעברית: "קני לא מת"), הידועה גם בקיצור "קניי" או "KNM", היא להקת רוק סרבית מהעיר קרושבאץ, הפועלת מאז שנת 2017. סגנונה המוזיקלי משלב פאנק רוק (Punk rock), פופ-פאנק ורוק אלטרנטיבי.
הלהקה נוסדה בשנת 2017 על ידי הגיטריסט והסולן מטיה ג'וקיץ', הבסיסט מטיה פשיץ' והמתופף סאווה טומיץ'.
חברי ההרכב החלו את דרכם המוזיקלית עוד כבני נוער, בהשראת להקות רוק ומטאל אירופאיות.
טומיץ', שוויתר על קריירה כספורטאי בגיל 17, מונה גם למפיק המוזיקלי של ההרכב.
השיר הראשון של הלהקה, "PBR" (קיצור של "כמה מילים חסרות משמעות"), נכתב על ידי ג'וקיץ' עוד בתקופת לימודיו בתיכון.
שם הלהקה מהווה אזכור לבדיחה חוזרת מתוך הסדרה האמריקאית המונפשת "סאות' פארק", שבה אחת הדמויות הראשיות, קני מק'קורמיק, נהרג שוב ושוב בדרכים שונות.
לדברי חברי ההרכב: "קני הוא פאנק.
ההופעה הראשונה של הלהקה התקיימה באירוע גריזליאדה בעיר קרושבאץ, באוגוסט 2017.
בשנת 2020 יצאה הלהקה לסיבוב הופעות משותף עם להקת Dram והזמר-יוצר איוון יגדיץ', במסגרת המיזם "רזידנט של יוצרים חדשים".
הסיבוב הופסק בעקבות מגפת הקורונה בסרביה.
אלבום הבכורה של הלהקה, Ajmo da plešemo ("בואו נרקוד"), יצא לאור ב-5 בנובמבר 2021 דרך חברת התקליטים מסקום רקורדס.
בדצמבר 2021 פורסמו וידאו קליפים לשלושה שירים מתוך האלבום.
הוא הופק על ידי גוראן אנטוביץ' ודיאן ווצ'קוביץ'.
לקידום האלבום יצאה הלהקה לסיבוב הופעות רחב שכללערים בסרביה ובאזור, כולל ליובליאנה, בלגרד, ביילינה, נובי סאד, ניש, סרייבו, מוסטאר וקרושבאץ.
על האלבום אמר ג'וקיץ' בראיון: "אנחנו מוציאים אלבום שמהווה פרשנות חדשה לפאנק.
ואם זה לא יתחבר לקהל – נחליף כמה מילים.
צלילי האלבום משלב השפעות מפאנק רוק, פופ-פאנק ורוק אלטרנטיבי.
ג'וקיץ' תיאר את תהליך ההתפתחות הסגנונית של ההרכב בעקבות המעבר לבלגרד, וההשפעות החדשות שנוספו, בהן להקות כמו הסמית'ס.
בפברואר 2023 הודיעה הלהקה על סינגל חדש בשם "Pod tvojim prstima" ("תחת אצבעותיך"), מתוך אלבום עתידי.
הסינגל יצא לאור ב-10 במרץ 2023 בכל הפלטפורמות הדיגיטליות, לאחר ריאיון טלוויזיוני עם מטיה פשיץ' בתוכנית "Bunt" בערוץ RTS 2. הסינגל הופק בשיתוף פעולה עם המפיק הסרבי Meta והמפיק האמריקאי ג'ואל ואנסק, ופורסם על ידי מסקום רקורדס.
החברה תיארה את הסינגל כשילוב סגנוני של להקות רבות, דוגמת מונסקין, פאניק!
אט דה דיסקו, מיוז ופרנץ פרדיננד.
במסגרת ריאיון למגזין Oblakoder, הגדירו חברי הלהקה את עצמם כ"מותג של חיפוש, רעננות ותעוזה", וציינו כי השירים החדשים ממשיכים קו אישי יותר.
"השירים באלבום הקודם נכתבו מנקודת מבט של בודד שהאיר את סביבתו מחדש.
כעת, הוא כבר לא לבד, ולכן פשוט כותב על מה שמעסיק אותו" אמרו.
ב-21 בדצמבר 2023 נחשף כי הלהקה עתידה להשתתף בקדם הסרבי לאירוויזיון 2024 עם השיר "Dijamanti".
היא התחרתה במקצה הראשון, שהתקיים ב-27 בפברואר 2024, ובסופו דורגה במקום השישי.
בגמר, שנערך ב-2 במרץ, סיימה הלהקה את התחרות במקום ה-11 עם שתי נקודות.
קניאל תעשיות היא חברה ישראלית העוסקת בייצור ושיווק של אריזות פח לתעשיית המזון, בהם: קופסאות שימורים ופחיות משקה, פחי צבע ובקבוקי ספריי.
קניאל הייתה חברה ציבורית שמניותיה נסחרו ב עד 2002.
החברה הוקמה בשנת 1926 ביפו, על ידי התעשיין יעקב לב.
בשנת 1939 עבר המפעל לתל אביב, לרחוב הרכבת מול בית הדר.
בשנות ה-40 של המאה ה-20 פעל בשם בית החרושת "לב" לקופסאות פח.
בהמשך אוחדה פעילותו עם פעילותה של החברה בריטית "מטאל בוקס קומפני" ("The Metal Box Company") בארץ ישראל.
החברה החדשה החלה לפעול בשם "החברה הארצישראלית לקופסאות פח" ואחר כך "החברה הישראלית לקופסאות פח", במפעל חדש שהוקם בפתח תקווה.
בשנת 1960 חברת ההשקעות הקנדית "קנאמיש", שבבעלות משפחת ברונפמן ושותפים נוספים, רכשה שליש ממניות החברה.
בשנת 1961 הונפקו מניות החברה בבורסה לניירות ערך בתל אביב.
באותה שנה הואשמה החברה לראשונה, יחד עם המתחרה חברת לגין מקיבוץ יגור, בתיאום מחירים ויצירת קרטל.
באותה תקופה העסיקה כ-600 עובדים.
בשנת 1963 רכש הבנקאי ואיש העסקים הרמן אלרן (מבעלי בנק אלרן) כ-15% מהמניות.
בשנת 1965 החברה הכלכלית לישראל השקיעה בחברה תמורת הנפקת מניות נוספות.
בשנת 1968 החזיקה החברה 60% מהשוק בישראל.
בשנת 1977 מכרה החברה הבריטית "מטאל בוקס" את מניותיה בחברה עקב לחץ החרם הערבי.
בשנת 1989 שונה שם החברה מ"חברה ישראלית לקופסאות פח בע"מ" ל"קניאל - חברה ישראלית לקופסאות בע"מ".
באותה שנה גם אישר בית הדין להגבלים עסקיים הסדר כובל בין "החברה ישראלית לקופסאות פח" והמתחרה "לגין", לפיו כל חברה תתרכז בייצור מספר סוגי קופסאות שונה מרעותה; במקום המצב בו כל חברה ייצרה את כל סוגי הקופסאות.
החברה באותה עת הייתה בשליטת תאגיד "השקעות דיסקונט" (לאחר שרכש את החברה הכלכלית לישראל) ו"אלרן השקעות".
בשנת 1997 הקימה החברה, בשותפות עם חברת "סנצ'ורי השקעות" הירדנית, מפעל באזור התעשייה של העיר אירביד.
המפעל אמור היה לייצר פקקים לבקבוקים, קופסאות מרובעות לשמנים וקופסאות עגולות למזון ונהנה ממעמד של אזור סחר חופשי על פי הסכמי QIZ.
אולם באוגוסט 1999 יצאה מהשותפות במפעל לאחר שהוא נקלע לקשיים.
בסוף 1998 רכשו את השליטה בחברה איש העסקים צדיק בינו ושותפיו, אברהם ביגר ואהוד בן ש"ך, מהחברות "השקעות דיסקונט" ו"אלרן השקעות".
הם שילמו 254 מיליון ש"ח תמורת 80% ממניות קניאל.
בינו החזיק לאחר העסקה ב-55% ממניות קניאל, ביגר החזיק ב-10% ובן ש"ך ב-15%.
בתחילת 1999, חודשיים לאחר הרכישה, נטלה קניאל הלוואה גדולה ומימנה בעזרתה תשלום דיווידנד של 170 מיליון שקל לבעלי המניות.
בעלי השליטה החדשים, שקיבלו כ-135 מיליון שקל, כיסו כמעט מיד בעזרת הדיווידנד כמחצית מעלות הרכישה.
אחר כך הם קיצצו בכוח האדם, והעתיקו חלק מקווי הייצור מהמפעל בפתח תקווה למפעל השני של החברה בכפר סבא, כדי לחסוך בעלויות וכדי לפנות את הנדל"ן בפתח תקווה לשימושים מסחריים.
בנוסף פיצלו את שני אתרי החברה לשתי חברות נפרדות: האחת מתמקדת בייצור אריזות מתכת למזון - "קניאל תעשיות אריזה בע"מ", והשנייה מייצרת פחיות שתייה - "קניאל אריזות משקה בע"מ".
"קניאל תעשיות אריזה בע"מ" שהחזיקה במפעל בפתח תקווה, פעלה להקים בו פרויקט מסחרי.
אך בינתיים הייצור במפעל המשיך.
עם זאת פרץ סכסוך עבודה בין עובדי קניאל להנהלה.
העובדים תבעו להאריך את ההסכם הקיבוצי בחברה, וכן דרשו לתת להם רשת ביטחון למקרה של פיטורים נוספים; הם הכריזו על שביתה אך החברה החלה לייבא פחיות עבור לקוחותיה, במקום לייצר אותן במפעל, במטרה לשבור את השביתה.
בשנת 2002 נמחקו מניות "קניאל אריזות משקה בע"מ" ו"קניאל תעשיות אריזה בע"מ" מהמסחר בבורסה, בעקבות הצעת רכש של בעלי השליטה.
בשנת 2003 החלה החברה לייצר פחיות משקה עבור "חברת המשקאות הלאומית הפלסטינית", הזכיינית של חברת קוקה-קולה העולמית בשטחי הרשות הפלסטינית שבבעלות איש העסקים זאהי חורי.
וב-2006 גם עבור מפעל "מכה קולה" ברצועת עזה.
במאי 2008 מכרו צדיק בינו ואברהם ביגר את החזקותיהם בקניאל לשותפם אהוד בן ש"ך; במקביל רכשה ביג מרכזי קניות 50% מהמניות; וזמן קצר אחר כך נסגר המפעל בפתח תקווה.
בפברואר 2010 אישרה הוועדה המקומית לתכנון ובנייה להפקדה תוכנית לבנייה במתחם קניאל, להקמת פרויקט רחב ממדים למסחר ותעסוקה, הכולל שני בניינים בני 24 קומות ועוד חמישה בניינים בני 6–8 קומות.
אולם התוכנית קודמה במשך שנים רבות ואחר כך הוגשה תוכנית חדשה למתחם.
בשנת 2010 דחתה רונית קן, הממונה על ההגבלים העסקיים, בקשה לאשר מיזוג של "קניאל" והמתחרה "לגין".
באותה עת שני המפעלים ביחד העסיקו 385 עובדים, כאשר 185 היו מועסקים ב"לגין".
לטענתן מיזוג שתי החברות למפעל אחד, שבהתאמות לא גדלות יוכל לספק את כל הביקוש בישראל, יאפשר להם לשרוד אחרת ייסגרו.
החברות הגישו ערעור על ההחלטה לבית המשפט העליון, אך הוא נדחה.
בפברואר 2016 רכשה "ביג מרכזי קניות" את מלוא הבעלות על המגרש ההיסטורי של מפעל קניאל בפתח תקווה.
באותו חודש גם אישרה הוועדה המקומית לתכנון ובנייה כפר-סבא תוכנית להקמת שכונת מגורים, על שטח מפעל הפחיות של קניאל בצפון מערב העיר ושטח מפעל התערובות הסמוך "בראון".
על-פי התוכנית, לאחר שיפונו המפעלים, על הקרקע יוקמו 1,150 דירות 3–5 חדרים במגדלים בני 22 קומות ובניינים בני 7 קומות
בשנת 2019 רכשה "קניאל תעשיות" קרקע להקמת מפעל חדש בפארק התעשייה קריית גת.
המפעל החדש נפתח בשנת 2023.
בסוף 2021 אישרה הוועדה המחוזית לתכנון ובנייה תוכנית חדשה להקמת מתחם תעסוקה, מסחר, בילוי ופנאי בשטח המגרש של מפעל קניאל לשעבר בפתח-תקווה.
במרץ 2022 הודיעה קבוצת פוקס-ויזל כי רכשה שטח של כ-30 אלף מ"ר משרדים בפרויקט, אליו תעביר את מטה החברה.
באפריל 2024 הוכרז על תחילת עבודות ההקמה של הפרויקט, שקיבל את השם "ביג פאשן פתח-תקווה".
רפובליקת קניה או בקיצור קֶנְיָה (Kenya, ) היא מדינה במזרח אפריקה, הגובלת באתיופיה, בסומליה, בדרום סודאן, בטנזניה, באוגנדה ובאוקיינוס ההודי.
המדינה היא רפובליקה דמוקרטית המחולקת ל-47 נפות שנשלטות על ידי מושלים נבחרים.
עיר הבירה והעיר הגדולה ביותר בקניה היא ניירובי.
המדינה קרויה על שם הר קניה המצוי בשטחה.
אוכלוסיית קניה מנתה באמצע 2020 כ-53.7 מיליון אנשים, האוכלוסייה ה-27 בגודלה בעולם.
בקניה התגלו רבים מן המאובנים החשובים ביותר באבולוציה של האדם, בעיקר על ידי פלאואנתרופולוגים ממשפחת ליקי הבריטית-קנייתית.
מאובנים של המין האנושי המודרני מתגלים בקניה החל מגיל של כ-150 אלף שנים לפני זמננו.
אנשים דוברי כושית מצפון אפריקה עברו לאזור שהוא כיום קניה החל משנת 2000 לפנה"ס לערך.
סוחרים ערבים החלו להגיע לחוף הקנייתי סביב המאה הראשונה לספירה.
בשל קרבת קניה לחצי האי ערב היא הייתה מקום נוח לקולוניזציה, ויישובים ערביים ופרסיים נוסדו באזור החוף.
במשך האלף הראשון לספירה, עמים דוברי בנטו ונילוטית נדדו לאזור, והראשונים מהווים כיום כשלושה רבעים מאוכלוסייתה של קניה.
במאות שלפני הקולוניזציה האירופאית, החוף הסוואהילי של קניה היה חלק מהאזור המזרח-אפריקאי שסחר עם העולם הערבי ועם הודו, בייחוד בשנהב ובעבדים.
סוחרים אלה הגיעו בתחילה מארצות ערביות, אך לאחר מכן רבים הגיעו מזנזיבר.
סוואהילי, שהיא שפת בנטו עם מילים רבות ששאולות מהערבית, התפתחה כלינגואה פרנקה לסחר בין עמים שונים באזור.
הפורטוגזים היו האירופים הראשונים שהגיעו לאזור שהוא כיום קניה.
מגלה הארצות הפורטוגלי, ואסקו דה גאמה, ביקר במומבסה שעל החוף ב-1498. גאמה הצליח להגיע להודו, דבר שאפשר לפורטוגזים לסחור עם המזרח הרחוק דרך הים באופן ישיר, ללא מעבר בדרכי המסחר העתיקות, כמו דרך הבשמים, שעברה דרך המפרץ הפרסי, הים האדום והנגב.
רבים מנתיבי הסחר באזור מזרח הים התיכון נשלטו בידי הרפובליקה הוונציאנית, ופורטוגל קיוותה לשבור את המונופול הוונציאני בעזרת מציאת דרך חדשה למסחר עם המזרח הרחוק.
השלטון הפורטוגזי במזרח אפריקה התמקד בעיקר ברצועת חוף באזור מומבסה.
אזור זה נכבש בעשור בתחילת המאה ה-16, דבר שאפשר לפורטוגזים להשתלט ביתר קלות על האוקיינוס ההודי המערבי, וכך להשתלט על הסחר באזור שהיה בידיים ערביות.
אך ההגמוניה הפורטוגזית לא נמשכה לזמן רב, והתנגדו לה גורמים אירופים – אנגלים והולנדים, וכן מקומיים – בעיקר ערבים מעומאן.
עד 1730, הערבים גירשו את הפורטוגזים מהחוף הקנייתי והטנזני.
גם לאימפריה הפורטוגזית עצמה כבר היה פחות עניין בסחר הבשמים, שנעשה פחות רווחי.
הקולוניזציה הערבית הייתה משמעותית יותר מזו הפורטוגזית.
אף שגם הערבים השתלטו רק על אזור החוף, הם הקימו מטעים והגבירו את סחר העבדים, דבר שהביא לחדירה משמעותית יותר לאזור, וכן העבירו את בירת עומאן לזנזיבר ב-1839. השלטון הערבי על כל הנמלים העיקריים בחוף המזרח-אפריקאי נמשך עד שהבריטים החלו להגביר את השפעתם באזור, תוך ניסיון להפסיק את סחר העבדים.
עד שנות ה-80 של המאה ה-19, הגרמנים והבריטים כבר השתלטו על הנמלים ויצרו קשרי סחר עם מנהיגים מקומיים.
אולם הנוכחות העומאנית המשיכה להתקיים באזור עד למהפכת 1964. עד היום, קנייתיים ממוצא עומאני הם עשירים יחסית ובעלי השפעה פוליטית באזור החוף של קניה.
גבולותיה של קניה נקבעו בשנת 1885 בהסכמי ועידת ברלין שנחתמו בין המעצמות האימפריאליסטיות, והחל משנת 1895 היא הייתה לקולוניה בריטית, כחלק מ"הפרוטקטורט המזרח אפריקאי".
בריטניה החלה לבצע בקניה תהליך מודרניזציה מואץ והעבירה אליה אלפי מתיישבים לבנים שהשתלטו על מרבית האדמות הפוריות.
בחיפוש אחר עבודה, עברו רבבות קנייתים לערים הצפופות ומוכות האבטלה, ובראשן ניירובי.
שנה לאחר מכן קמה תנועת "האיחוד האפריקני הלאומי של קניה" (KANU) בראשות ג'ומו קניאטה, שדרשה זכויות אזרחיות וביטול האפליה.
לאחר שהדרישות לא נענו, פרץ ב-1952 מרד המאו מאו, שכלל פעולות טרור כנגד הלבנים ומשתפי פעולה שחורים.
לדיכוי ההתקוממות שחוללו 1,500 לוחמי המאו-מאו נדרשו לצבא הבריטי 50,000 חיילים וארבע שנים.
ב-1955 דוכא המרד, לאחר שעשרות אלפי מורדים נאסרו ומעל 13,500 אפריקנים נהרגו, זאת לעומת 32 לבנים בלבד.
למרות דיכוי המרד, החלה בריטניה לגבש חוקה חדשה שכללה רפורמות כלכליות וחברתיות, תוך ניסיון לאתר מנהיגות מתונה, שתוביל את קניה לאחר מתן העצמאות.
הבחירות הישירות הראשונות לאפריקאים ל"מועצה המחוקקת" נערכו ב-1957, במסגרת ניסיונות הבריטים להעברה מסודרת של השלטון לידיים מתונות.
עם זאת תחת שלטונו שמרה קניה על זיקתה למערב והייתה לאחת המדינות היציבות באפריקה.
יום העצמאות נחגג ב-1 ביוני.
אחרי מותו ב-1978 הפך דניאל אראפ מוי לנשיא.
האיסור על פעילות מפלגות אופוזיציה נותר על כנו, ובמספר מערכות בחירות היה מוי המועמד היחיד.
תקופת שלטונו של מוי התאפיינה בהתגברות השחיתות במדינה, בפגיעה בזכויות האזרח, ובלחץ גובר והולך של גורמי חוץ לעריכת רפורמות פוליטיות וכלכליות.
למן 1997 הפסיקו הבנק העולמי וקרן המטבע הבין-לאומית את הסיוע הכלכלי לקניה, והתנו את חידושו בהסתלקותו של אראפ מוי מן השלטון ובהנהגת דמוקרטיה רב-מפלגתית.
בבחירות ב-1992 וב-1997 הותרה פעולתן של מפלגות אחרות, אך מוי ניצח שוב.
בבחירות 2002 נאסר על מוי על-פי חוק להשתתף, ומוואי קיבאקי, שרץ מטעם מפלגות האופוזיציה, נבחר לנשיאות.
זיופים ב הובילו ל שנמשכה עד פברואר 2008, במהלכם נהרגו כאלף בני אדם ומאות אלפים הפכו פליטים.
עקב המהומות נפתחה חקירה בבית הדין הפלילי הבין-לאומי (ICC).
ב-2010 אושרה במשאל עם חוקה חדשה, שנכנסה באופן מלא לתוקף ב-2013, עם בחירתו לנשיאות של סגן ראש הממשלה לשעבר אוהורו קניאטה.
במרוצת השנים התרחשו במדינה מספר פעולות טרור עם קורבנות בנפש.
בשנת 2024 התרחשו הפגנות המוניות עקב מדיניותה הכלכלית של הממשלה.
קניה היא רפובליקה דמוקרטית מייצגת נשיאותית עם מערכת רב-מפלגתית.
הסמכות המבצעת מופעלת על ידי הממשלה.
הסמכות המחוקקת נתונה הן לממשלה והן לאספה הלאומית והסנאט.
הרשות המבצעת - נשיא הרפובליקה של קניה הוא ראש המדינה וראש הממשלה של הרפובליקה של קניה.
הנשיא הוא גם ראש הרשות המבצעת של ממשלת קניה והוא המפקד העליון של כוחות ההגנה של קניה.
הרשות המחוקקת - הפרלמנט של קניה הוא בית המחוקקים הדו-בתי של קניה.
הוא מבוסס בבנייני הפרלמנט בניירובי ומורכב משני בתים.
הבית העליון הוא הסנאט, והבית התחתון הוא האספה הלאומית.
הרשות השופטת - בית המשפט העליון הוא בית המשפט העליון בקניה, וכל שאר בתי המשפט מחויבים להחלטותיו.
היא הוקמה על פי סעיף 163 של החוקה כבורר ומפרש אחרון של החוקה.
היא מורכבת מהשופט הראשי של קניה שהוא נשיא בית המשפט, סגן השופט הראשי שהוא סגן הנשיא של בית המשפט וחמישה שופטים נוספים.
הוא יושב בבניין בית המשפט העליון (לשעבר בית המשפט לערעורים במחוז העסקים המרכזי של ניירובי), וצריך להיות בו מניין של חמישה שופטים.
מערכת המשפט הקנייתית מבוססת על המשפט המקובל.
קניה מחולקת כיום לארבעים ושבע נפות הנקראות בסווהילית "וילאיה".
כל אחת מהנפות מנוהלת על ידי מושל ומועצה מקומית שנבחרים בבחירות ישירות.
הנפות מחולקות בתורן למספר כולל של כ-497 שטחים במדינה הנקראים "טאאראפה".
אותם שטחים מתחלקים למספר כולל של כ-2,427 מיקומים הנקראים "מטאה", ואלו מתחלקים למספר כולל של כ-6,612 תתי-מיקומים במדינה, הנקראים בסווהילית "מטאה מדוגו".
נוסף על כך, עד כניסת החוקה הנוכחית באופן מלא לתוקף בשנת 2013 הייתה קיימת, מעל 47 הנפות, חלוקה לשמונה מחוזות הנקראים "מאקואה" (מחוז, בלשון יחיד), ו"מיקואה" (מחוזות, בלשון רבים) בשפה הסווהילית, וכל שמונה המחוזות היו מנוהלים על ידי נציבים מחוזיים הממונים על ידי נשיא קניה.
להלן חלוקת המדינה לשמונה המחוזות עד 2013:
כוחות ההגנה של קניה הם הכוחות המזוינים של קניה.
צבא קניה, חיל הים של קניה וחיל האוויר של קניה מרכיבים את כוחות ההגנה הלאומיים.
כוחות ההגנה הנוכחיים של קניה הוקמו, והרכבו נקבע, בסעיף 241 של חוקת קניה משנת 2010; הם נשלטים על ידי חוק כוחות ההגנה של קניה משנת 2012. נשיא קניה הוא המפקד העליון של כל הכוחות המזוינים.
לקניה יש קשרים הדוקים עם שכנותיה, בפרט עם מדינות דוברות סוואהילי באזור האגמים הגדולים באפריקה.
היחסים עם אוגנדה וטנזניה חזקים בדרך כלל, שכן שלוש המדינות פועלות לאינטגרציה כלכלית וחברתית באמצעות חברות משותפת בקהילה המזרח אפריקאית.
היחסים עם סומליה היו מתוחים היסטורית, אם כי היה תיאום צבאי מסוים נגד מורדים איסלאמיסטים.
לקניה יש יחסים טובים עם בריטניה.
קניה היא אחת המדינות הפרו-אמריקאיות ביותר באפריקה ובעולם.
בין מדינת ישראל וקניה מתקיימים יחסים דיפלומטיים מלאים החל משנת 1963, למעט בין השנים 1973–1993, בהן נותקו הקשרים הדיפלומטיים בין שתי המדינות, בלחץ מדינות ערב, בעקבות ועידת המדינות הבלתי-מזדהות באלג'יר שהתקיימה לפני מלחמת יום הכיפורים.
נכון לשנת 2018, קשריה של ישראל עם קניה הם מן היציבים והטובים ביותר שיש לישראל עם מדינות אפריקה, כאשר שתי המדינות מקיימות שיתוף פעולה נרחב בנושאים שונים, בין היתר בתחומי תיירות, מסחר וחקלאות.
לישראל יש שגרירות רשמית בניירובי, ולקניה שגרירות רשמית ברמת גן.
במהלך מבצע אנטבה, תדלקו מטוסי חיל האוויר הישראלי בשדה התעופה של ניירובי בדרכם חזרה לישראל.
ביולי 2016 ביקר בה ראש ממשלת ישראל, בנימין נתניהו, במסגרת מסע ביקוריו במדינות אפריקה.
בסוף נובמבר 2017 ביצע נתניהו ביקור נוסף בניירובי.
לאחר טקס השבעת הנשיא ביקר אותו נתניהו וביצע מספר שיחות עם גורמים פוליטיים נוספים באזור.
משנת 1974 עד שנת 1990 חלה האטה גדולה בצמיחת כלכלת קניה.
בסוף שנות ה-80 בהובלת נשיא קניה היה ניסיון להתחיל בייצור מכוניות ונבנה אב-טיפוס של Nyayo Car.
חברה ממשלתית שהוקמה לקידום הנושא לא הצליחה להגיע לייצור סדרתי.
בשנות ה-90 החלה בקניה רפורמה כלכלית ותהליך ליברליזציה.
כיום, כלכלתה היא החזקה ביותר מבחינת התמ"ג לנפש במזרח ובמרכז אפריקה.
כלכלתה של קניה, הענייה במשאבי טבע, מבוססת בעיקר על חקלאות, המהווה את פרנסתם של כ-75% מאוכלוסייתה, אף שהיא מהווה רק 24% מהתמ"ג.
הגידולים העיקריים הם תה, קפה, קנה סוכר, חיטה, תירס, ואורז.
רוב מפעלי התעשייה קשורים בעיבוד מזון.
בנוסף קיימים מפעלים לייצור מלט וזיקוק נפט.
מקורות הכנסה נוספים הם מגזר השירותים והתיירות הנכנסת לקניה.
מניתוח נתוני סחר החוץ של קניה, על פי היחידה הכלכלית של מכון היצוא עולה כי שותפות הסחר המרכזיות של קניה הן אוגנדה (10.5%), טנזניה (10.2%),
שאר היצוא מתחלק בין ארצות הברית, איחוד האמירויות, סודאן, מצרים, פקיסטן וסומליה.
שאר היבוא מתחלק בין יפן, בריטניה, גרמניה, אינדונזיה, סינגפור, מצרים, פינלנד וטנזניה.
מניתוח נתוני היבוא נראה כי קניה עוברת תהליכי תיעוש ומיכון, בעוד שניתוח היצוא מצביע על מרכזיותו של ענף החקלאות.
ניתן גם ללמוד על המעמד של קניה במזרח אפריקה ביחס לשותפות הסחר הגדולות שלה – טנזניה ואוגנדה, אליהן היא מייצאת 21% מסך היצוא שלה.
בהתפוצצות מכלית הדלק במולו בשנת 2009 נהרגו לפחות 113 אנשים ונפצעו למעלה מ-200.
במאה ה-21 הוקמו בקניה חוות רבות לייצור אנרגיה מרוח.
אך לפי מחקר ישראלי בחווה אחת, תאגיד החשמל מזרים את החשמל הרחק למרכז המדינה ואילו התושבים המקומיים העניים אינם מחוברים לחשמל.
מחוף האוקיינוס ההודי במזרח מתמשכים מישורים עד לרמה המרכזית.
הרמה המרכזית חצויה על ידי השבר הסורי אפריקני.
הרמה הקנייתית היא מהאזורים החקלאיים המצליחים ביותר באפריקה.
ההר הגבוה ביותר בקניה (והשני בגובהו באפריקה) מצוי ברמות אלו: הר קניה, שגובהו 5,199 מטר, ועליו קרחונים.
האקלים לאורך החוף הוא טרופי, ואילו בפנים הארץ האקלים הוא יבש.
בקניה יש שטח משמעותי שמהווה בית גידול לחיות בר.
חמשת מיני החיות הגדולות של אפריקה מצויים גם בקניה: האריה, הנמר, התאו האפריקני, הקרנף והפיל.
ניתן למצוא גם אוכלוסיות גדולות של חיות בר אחרות בגנים הלאומיים ובשמורות הציד במדינה.
במרכז מזרח המדינה, יש את שמורת הטבע הפארק הלאומי אברדרה המכיל פילים, אריות, זברות וג'ירפות.
חדף פיל זהוב גב הוא בעל חיים אנדמי לקניה, ומצוי בסכנת הכחדה כמו יתר בעלי החיים בקניה בשל קצב גידול האוכלוסין הגבוה.
אוכלוסיית קניה מונה כ-53 מיליון בני אדם.
תוחלת החיים עומדת על כ-67.47 שנים בממוצע.
שיעור הפריון עומד על 3.25 ילדים לאישה.
האוכלוסייה מגוונת ביותר מבחינה דתית, אתנית ולשונית, וכוללת תושבים כמעט מכל קבוצה אתנית ולשונית גדולה באפריקה.
בני קיקויו, הקבוצה האתנית הגדולה ביותר, מונים כ-22% מן האוכלוסייה.
בנוסף יש מיעוט קטן של אירופאים, הודים וערבים, המהווים שריד לתקופה הקולוניאלית.
בחלק מהקבוצות האתניות נפוצה תופעת השחתת איבר המין הנשי ואף מגיעה ללמעלה מ-90% אצל הסומלים והקיסים המתגוררים בקניה.
85.5% מהתושבים הם נוצרים, מתוכם כ-53.9% משתייכים לנצרות הפרוטסטנטית, ו-20.6% לנצרות הקתולית.
10.9% אחוז מהאוכלוסייה הם מוסלמים.
ארגונים אסלאמיים חולקים על הנתון הזה, והם מגיעים להערכות של עד 35%–45% מהאוכלוסייה.
רוב המוסלמים סונים (רובם מהאסכולה השאפעית), 7% מהמוסלמים הם שיעים, ו-4% הם אחמדים.
1.6% מהאוכלוסייה חסרת דת, 1.8% מאמינים בדתות אפריקניות מסורתיות, ועוד מעל אחוז אחד של דתות אחרות, ביניהם כמה מאות יהודים.
יהודים ראשונים הגיעו לקניה בשנת 1899 ובשנת 1913 נפתח בית כנסת ראשון.
בין היהודים הבולטים היה ישראל סומן ששימש כראש עיריית ניירובי בשנים 1955–1957. כיום מתגוררים במדינה כמה מאות יהודים, רובם ישראלים.
קַנְיוֹן (מספרדית: cañón, צינור) הוא עמק או ערוץ עמוק שגדותיו תלולות ובנויות מצוקים גבוהים וזקופים.
בדרך כלל הקניון נחצב באדמה על ידי נחל או נהר אשר להם הוא משמש אפיק.
רוב הקניונים נוצרים על ידי תהליך ארוך של שחיקת הסלע, בדרך כלל על ידי מים.
ישנם סלעים העשויים מחומרים קשים יותר מאחרים, ולכן למים לוקח בהם יותר זמן לשחוק את הסלע וליצור צורת ערוץ.
כיום, בדרך כלל יש קניונים באזורים יבשים וצחיחים מאוד.
לפעמים נהרות גדולים עוברים דרך קניונים כתוצאה מהתרוממות גאולוגית הדרגתית של הקרקע באזור.
דוגמה לנהרות כאלה הם הקולורדו והסנייק בצפון-מערב ארצות הברית.
בדרום-מערב ארצות הברית לקניונים יש חשיבות ארכאולוגית רבה, משום שבסלעיהם ישנן מערות מגורים רבות, שנחצבו בידי אנשים מהתקופה הפרהיסטורית.
קניון אנטילופ, אריזונה, ארצות הברית
בלייד ריבר קניון שבמחוז מפומלנגה שבדרום-אפריקה
מרבית הקניונים בישראל הם קניוני אבן גיר יבשים.
רובם בשטחי שמורות טבע, ספורט הקניונינג צובר תאוצה בארץ.
ידועים במיוחד בארץ הם נחלי מדבר יהודה וצפון הנגב היורדים אל השבר הסורי אפריקאי ומתחתרים במצוק ההעתקים אל ים המלח וצפון הערבה.
קניונים אלו יבשים בדרך כלל.
הקניונים בישראל: הקניון האדום, הקניון הלבן, קניון ברק, קניון עין ירקעם, קניון עין עבדת, קניון נחל שגור, קניון בית כרם, קניון שחורת, קניון הבזלת .
במערב אירופה אלפי נחלים מבולטים, בדרגות קושי מגוונות, ובנחלים המתאימים לעונות שנה שונות.
ריכוזי הקניונים הגדולים ביותר נמצאים בהרי האלפים, ובפירנאים, אבל ניתן למצוא קניונים ברחבי אירופה, כולל ריכוזים איכותיים באיים מסוימים כמו כרתים, מיורקה, והאיים האזוריים.
קניון טארה ריבר, שאורכו 82 קילומטרים, מגיע עד לעומק של 1,300 מטרים.
כמעט חצי ממנו משמש כגבול בין מונטנגרו לבין בוסניה והרצגובינה.
לאורך הקניון תוכלו למצוא מרפסות שנוצרו מסלעים, צוקים גבוהים במיוחד ומעל ל-80 מערות שחצובות בתוך דפנותיו.
הקניון הוא גם חלק ממסלול ראפטינג קבוע שנערך בנהר הטארה.
המסלול כולו עורך בין שעתיים לשלוש שעות, כשחלקו של הקניון הוא השלב המרגש ביותר במסלול, שכן בו ממוקמים כ-20 מתוך 50 המפלים שמספקים לחובבי האקסטרים את החוויה לה הם ציפו.
התגלה קניון תת-ימי עצום מתחילת האירוע המסיני (סוף המיוקן, 6 עד 5.3 מיליון שנה) באגן הלבנט העמוקבעזרת סקרים גיאופיזיים חוקרי המכון הגאולוגי גילו קניון ענק הקבור מתחת לקרקעית הים, שעד כה היה בלתי ידוע.רוחבו של הקניון, המכונה ארטוסטנס, כ-10 ק"מ, ועומקו 500 מ', והוא סמוך להר התת-ימי ארטוסטנס מדרום לקפריסין.
הקניון התחתר בתחילת תקופת המסנייאן טרם השקעת שכבת המלח.
הוא נוצר מתחת לפני הים כאשר ירידת מפלס הים התיכון בשילוב עליית מליחות המים יצרו ככל הנראה זרמי כבידה או תמיסות צפופות שגרמו לערעור היציבות במדרונות התת-ימיים ולהתחתרות בקרקעית הים.
בהיבט רחב יותר עבודה זו חושפת את התנאים הסביבתיים של מליחות גבוהה ומפלס ים יותר נמוך באגן הים התיכון העמוק עם תחילת האירוע המסיני.
קניֶה אומרי וסט , הידוע בשמו יֶה (Ye), הוא ראפר, מעצב אופנה, מפיק מוזיקלי ויזם אמריקאי.
הוא בין המוזיקאים המוערכים ביותר במאה העשרים ואחד מיוצרי המוזיקה הנמכרים ביותר בכל הזמנים, עם למעלה מ-140 מיליון תקליטים שנמכרו ברחבי העולם.
וסט התפרסם לראשונה כמפיק בחברת התקליטים רוק-א-פלה רקורדס בתחילת שנות האלפיים, והפיק סינגלים לאמנים כמו ג'יי זי, לודאקריס ואלישיה קיז.
מתוך כוונה להמשיך בקריירת סולו כראפר, הוציא וסט ב-2004 את אלבום הבכורה שלו "The College Dropout" שזכה להצלחה ביקורתית ומסחרית, והקים את חברת התקליטים GOOD Music.
הוא המשיך להתנסות במגוון ז'אנרים מוזיקליים באלבומי אולפן שזכו לשבחים רבים, ביניהם Late Registration, Graduation, ו-808s & Heartbreak.
ב-2010 הוציא את אלבומו החמישי My Beautiful Dark Twisted Fantasy, שזכה לביקורות נלהבות.
סגנון ההפקה של וסט מתבסס במקור על שימוש בסימפולים בפיץ' גבוה של קטעי מוזיקת סול ורית'ם אנד בלוז בשילוב תופים וכלים שלו.
עם זאת, לאחר שלושת אלבומיו הראשונים הרחיב וסט את הפלטה המוזיקלית שלו, כאשר הושפע ממוזיקת רית'ם אנד בלוז משנות ה-70, מבארוק פופ, טריפ הופ, ארנה רוק, פולק, מוזיקה אלקטרונית וסינת'פופ.
הקמע וסימנו המסחרי של וסט הוא ה-"Dropout Bear", דובון אשר הופיע על עטיפות שלושת אלבומיו הראשונים, וגם מופיע על מספר עטיפות סינגלים ובקליפים שלו.
כמעצב אופנה שיתף פעולה עם נייקי, לואי ויטון, אדידס, BAPE, Giuseppe Zanotti ו-A.P.C.
השקפותיו הבולטות של וסט וחייו מחוץ למוזיקה זכו לתשומת לב תקשורתית משמעותית.
הוא היווה מקור מחלוקת תכופות בגלל התנהלותו בתערוכות פרסים, במדיה החברתית ובמסגרות פומביות אחרות, כמו כן, הערותיו על ענף המוזיקה והאופנה והפוליטיקה האמריקאית.
נישואיו עם הידוענית קים קרדשיאן היו גם הם מקור לתשומת לב תקשורתית משמעותית.
אתר About.com דירג את וסט במקום ה-8 במצעד "50 מפיקי ההיפ הופ הטובים ביותר".
ב-16 במאי 2008, וסט הוכתר במקום הראשון במצעד Hottest MC in the Game של MTV.
ב-17 בדצמבר 2010, נבחר וסט ל"איש השנה" על ידי MTV.
בילבורד דירג את וסט במקום ה-3 במצעד "10 המפיקים הטובים ביותר של העשור".
וסט נכלל ברשימת "טיים 100" בתור אחד מהאנשים המשפיעים ביותר בעולם.
כמו כן, נכלל גם במספר מצעדים שנתיים של "פורבס".
וסט נולד באטלנטה שבג'ורג'יה בארצות הברית.
כשהיה בן 3 התגרשו הוריו והוא עבר עם אימו לשיקגו שבאילינוי.
אביו, ריי וסט, היה חבר בתנועת הפנתרים השחורים ואחד העיתונאים השחורים הראשונים שעבד בעיתון ה"ג'ורנאל קונסטיטיושן".
לאחר מכן החל וסט לעסוק בטיפול באמצעות נצרות .
אמו של וסט, ד"ר דונדה וסט, לפני שפרשה כדי לשמש בתור המנהלת של וסט הייתה פרופסור לספרות אנגלית באוניברסיטת "קלארק" שבאטלנטה, ויושבת ראש החוג לאנגלית באוניברסיטת שיקגו.
הוא גדל על רקע המעמד הבינוני, כשלמד בתיכון "פולאריס" שבפרוורי האלונים, אילינוי, לאחר שעבר עם אמו להתגורר בשיקגו.
וסט לקח שיעורי אמנות באקדמיה האמריקאית לאמנות, והוא נרשם לאוניברסיטת שיקגו, אך לבסוף נשר כדי לפתח קריירה מוזיקלית.
בזמן לימודיו בבית הספר, וסט הפיק שירים עבור אמנים מקומיים רבים.
מאוחר יותר הוא זכה לתהילה על ידי הפקת להיטי R&B והיפ הופ לאמנים רבים, ביניהם ג'יי זי, טאליב קוולי, פול וול, מוב דיפ, קומון, דה גיים, ג'רמיין דופרי, סקארפייס, אלישה קיז, ג'נט ג'קסון, ג'ון לג'נד ועוד.
במהלך אלבומו Graduation, נהג לרדת על מוריו ושלח להם מסרים עוקצניים על הצלחתו המסחררת.
קריירת ההפקה הראשונה של וסט הגיעה כשהוא הפיק את האלבום Down to Earth של הראפר משיקגו, Grav, בשנת 1996. וסט הפיק 8 רצועות מן האלבום.
אף על פי שהאלבום לא זכה להצלחה ותשומת לב והפך לאלבומו היחידי של Grav, וסט החל לאחר מכן להפיק אלבומים עבור אמנים מוכרים יותר.
בין השנים 1998–1999 הוא הפיק שירים לאמנים ג'רמיין דופרי, פוקסי בראון, גודי מוב והרכב ההיפ הופ, הארלם וורלד.
הפריצה הגדולה של וסט קרתה בשנת 2000, כאשר החל להפיק עבור אמנים שהיו חתומים בחברת רוק-א-פלה רקורדס.
וסט הגיע להכרה וזכה בקרדיט על החייאת הקריירה של ג'יי זי בתרומותיו לאלבום המשפיע שלו "The Blueprint".
האלבום מדורג בין אלבומי ההיפ הופ הגדולים ביותר, וההצלחה הביקורתית והכספית של האלבום עוררה עניין רב בוסט כמפיק.
כמי ששימש כמפיק ביתי של תקליטי רוק-א-פלה רקורדס, וסט הפיק עבור אמנים אחרים מהלייבל, כולל לודאקריס, אלישה קיז וג'נט ג'קסון.
וסט אמר כי כשיצר את קצב השיר הוא הגביר את קצב התופים של ד"ר דרה מהשיר Xxplosive.
לאחר שהמשיך להפיק עבור ג'יי-זי, קולו של וסט הופיע רבות באלבום The Blueprint שזכה להצלחה ביקורתית ויצא לאור ב-11 בספטמבר 2001. עבודתו הובלטה בהפקת השירים Izzo (H.O.V.A.), Heart of the City, ושיר ה"דיס" (העלבה) נגד נאז ומוב דיפ בשם Takeover.
וסט נהג לעבוד עם נאס ומוב דיפ עד יציאת השיר.
לאחר שקיבל ביקורות חיוביות על עבודתו בהפקת The Blueprint, וסט הפך למפיק מבוקש בתעשיית ההיפ-הופ, עוד בטרם נודע כראפר ואמן סולו.
בשנים 2002–2003 הוא הפיק עבור אמנים כגון סקארפייס, לודאקריס, טאליב קוולי, T.I., מוס דף, DMX ומוניקה.
הוא המשיך להפיק עבור ג'יי זי, והפיק 4 רצועות באלבום הבא שלו, The Blueprint 2: The Gift & The Curse.
למרות הצלחתו כמפיק, השאיפה האמיתית של וסט הייתה להיות ראפר.
אף על פי שפיתח את יכולות הראפ שלו הרבה לפני שהחל להפיק, היה לעיתים קרובות אתגר עבור וסט להתקבל כראפר, והוא נאבק להשיג עסקה עם חברות תקליטים.
חברות תקליטים מרובות התעלמו ממנו מכיוון שלא הציג את 'תמונת הרחוב' הבולטת בהיפ הופ המיינסטרים באותה תקופה: 556 לאחר סדרת פגישות עם קפיטול רקורדס, וסט בסופו של דבר נשלל על ידי החברה.
לבסוף חתם וסט ב"רוק-א-פלה" בתור ראפר.
ב-23 באוקטובר 2002, היה מעורב וסט בתאונת דרכים תוך כדי נהיגה הביתה מאולפן הקלטות, שגרמה לסדקים בלסת שלו, בשלושה מקומות.
כאשר פיו עדיין היה חבוש וסגור, שבועות ספורים לאחר מכן החל וסט להקליט את "Through the Wire", בעודו מחיה את התאונה שכמעט וגרמה למותו.
השיר סומפל משירה הקלאסי של צ'אקה קאן Through the Fire והפך לסינגל הראשון מאלבום הבכורה שלו, The College Dropout שיצא בפברואר 2004, וכלל את סימן ההכר של וסט באלבום זה, השימוש ב-"High Pitched Samples" - סימפולים של רצועות מוזיקת סול ורית'ם אנד בלוז המתנגנים במהירות גבוהה בשיריו.
אמונתו של וסט ניכרת בחלק משיריו, כשהעיקרי ביניהם הוא Jesus Walks שיצא לאור בתור הסינגל הרביעי מן האלבום והפך למרכיב עיקרי שהועיל בהופעותיו, כמו בקונצרט הלייב 8. אלבומו הראשון של וסט קיבל ביקורות ושבחים רבים, והגיע למעמד פלטינה משולשת.
מהאלבום יצאו גם הסינגלים All Falls Down ו-The New Workout Plan, והסינגל השני מהאלבום, Slow Jamz, עם הראפר טוויסטה והזמר ג'יימי פוקס, שהגיע למקום ה-1 במצעד הבילבורד הוט 100 בארצות הברית והפך לשיר הראשון של שלושת הזמרים שהגיע לפסגת מצעד זה.
במהלך תקופה זו הקים וסט גם את GOOD Music, חברת תקליטים וניהול המשמשת כבית לאמנים ומפיקים, כמו נו איי.די.
באותה תקופה נקודת המוצא של סגנון הייצור של וסט הייתה השימוש בסימפולים.
וסט היה מעורב בסכסוך כספי עם רויס דה בשירו Heartbeat, שהופק על ידי וסט והופיע באלבום Build & Destroy: The Lost Sessions.
וסט טען כי רויס מעולם לא שילם לו על הפקת השיר, אך בכל זאת הוציא אותו; לאחר שמיעת הקצב של השיר, הלקוחות המקוריים החליטו שלא לקנותו מוסט.